

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 234/06.09.2025**

**pentru modificarea și completarea anexei 1** **la Hotărârea Consiliului Local Satu Mare nr. 161/27.06.2013**

 Consiliul Local al Municipiului Satu Mare,

 Analizând proiectul de hotărâre înregistrat sub nr. 53339/05.09.2025, referatul de aprobare al inițiatorului, înregistrat sub nr. 53341/05.09.2025, raportul de specialitate al Direcției Patrimoniu -Serviciului Patrimoniu, Concesionări, Închirieri, înregistrat sub nr. 53342/05.09.2025, avizele comisiilor de specialitate ale Consiliului Local al Municipiului Satu Mare,

 Luând în considerare prevederile:

 - art.1, art. 8 alin. (1), art. 146 alin. (1), (2) și alin. (5) din Legea învățământului preuniversitar nr. 198/2023, cu modificările și completările ulterioare,

 - art. 24 din Legea cadastrului și a publicității imobiliare nr. 7/1996, republicată cu modificările și completările ulterioare,

 - art. 551 pct.7, art. 554, art. 858 art. 866 - art. 869 din Codul Civil,

 - art. 20 alin. (1) lit. e) din Legea nr. 273/2006 privind finanțele publice locale, cu modificările și completările ulterioare,

 -Ordinul Ministrului Educatiei nr. 5616/25.08.2025 și Hotărârea Consiliului Local Satu Mare nr. 233/06.09.2025 privind modificarea HCL nr. 370/2024 referitoare la organizarea rețelei școlare a unităților de învățământ preuniversitar din municipiul Satu Mare pentru anul școlar 2025 – 2026,

 Ținând cont de prevederile art. 87 alin. (5), art. 108 lit. a), art. 286 alin. (4), art. 287 lit. b), art. 297 alin. (1) lit. a), art. 298-300 și art. 301 din O.U.G. nr. 57/2019 privind Codul Administrativ, cu modificările și completările ulterioare,

 Având în vedere Hotărârea Consiliului Local Satu Mare nr.161/27.06.2013 privind trecerea din administrarea Consiliului local al municipiului Satu Mare în administrarea unităților de învățământ preuniversitar de stat a clădirilor necesare desfășurării procesului de învățământ și a terenului aferent,

 Luând în considerare prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

 În temeiul art. 129 alin. (1), alin. (2) lit. c) coroborat cu alin. (6) lit. a), art. 139 alin. (3) lit. g), art. 196 alin. (1) lit. a) din O.U.G. nr. 57/2019 privind Codul Administrativ, cu modificările și completările ulterioare,

 Adoptă prezenta,

**H O T Ă R Â R E:**

**Art. 1.** (1) Se revocă dreptul de administrare al Centrului Județean de Excelență Satu Mare asupra imobilului construcție D+P+1E, având suprafața construită de 923 mp, situat în Satu Mare, str. Wolfenbüttel nr. 6, acordat prin HCL nr.111/26.04.2018.

 (2) Predarea primirea imobilului se va face pe baza unui proces-verbal de predare-primire.

**Art. 2.** Se aprobă darea în administrarea Grădiniței cu Program Prelungit ”Voinicelul” a imobilului Clădire B, având Sc=84,15 mp, situat în Municipiul Satu Mare, str. Calea Traian nr. 16.

 **Art. 3.** Se aprobă darea în administrarea Liceului de Arte ”Aurel Popp” a imobilului
Cladire Școală - cu 3 niveluri, Sc = 928 mp, și a terenului aferent în suprafață de 2367 mp situat în Municipiul Satu Mare, str. Wolfenbüttel nr. 6, imobil înscris în CF nr. 181517.

 **Art. 4.** Se modifică anexa la Hotărârea Consiliului Local nr. 161/27.06.2013 privind trecerea din administrarea Consiliului Local al municipiului Satu Mare în administrarea unităților de învățământ preuniversitar de stat a clădirilor necesare desfășurării procesului de învățământ și a terenului aferent, conform anexei parte integrantă din prezenta hotărâre.

**Art. 5.** Cu ducerea la îndeplinire a prezentei hotărâri se încredințează Primarul municipiului Satu Mare prin Serviciul Patrimoniu Concesionări Închirieri din cadrul Aparatului de specialitate al Primarului municipiului Satu Mare.

**Art. 6.** Prezenta hotărâre se comunică prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului - Județul Satu Mare și Serviciului Patrimoniu Concesionări Închirieri.

 **Președinte de ședință, Contrasemnează**

 **Murg Elena - Ioana Secretar general,**

 **Mihaela Maria Racolța**

Prezenta hotărâre a fost adoptată în ședință extraordinară convocată de îndată cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 3 exemplare originale

L.G.